ભાજપનાં એક નેતાએ માહિતી આપતા કહ્યુ છે કે જયલલિતાનાં વિશ્વાસપાત્ર ઉત્તરાધિકારી પન્નીરસેલ્વમ વડાપ્રધાન મોદીનાં પસંદ બની ગયા છે. તમિળનાડુમાં આાગામી દિવસોમાં શ્રેણીબદ્ધ બેઠકોનું આયોજન કરવામા આવી રહ્યુ છે. પોતાની સ્થિતીને મજબુત કરવાનાં ઇરાદાથી યુવા મોરચાની બેઠક પણ સતત થઇ રહી છે. ભાજપ પ્રમુખ અમિત શાહ પોતે પણ તમિળનાડુની સ્થિતી અંગે પોતે વારંવાર માહિતી મેળવી રહ્યા છે. જાણકાર લોકો સાથે વાતચીત કરી રહ્યા છે. તમિળનાડુમાં પાર્ટી સ્થિતીને સુધારી દેવા માટે નીચલા સ્તરથી સતત પ્રયાસો કરી રહી છે.